"Setswana Puotlaleletso ya Ntlha (FAL)/P2 8 DBE/Ngwanaitseele 2020 SC/NSC POTSO 2: BOGOSI KUPE – DPS Monyaise Buisa dinopolo tse di latelang, mme morago o arabe dipotso. 2.1 NOPOLO C Morago ga loso a itse gore ga go kgakala, o tshwanetse go boela gae. Fa ngwaga wa ntlha o fela a sa bonale a ikgomotsa ka gore motlhomongwe ke ena a felang pelo ka bonako. Wa bobedi le ona wa feta, le wa boraro, fela jalo a bo a lebala palo ya tsona. A itlhoboga. Mo mosong fa a tshwanetse go tsaya metsi a tlhapa potso e be e le gore o iphotlhela eng. A utlwa a tshwana 5 le motho yo o tsamayang loeto lo loleele ka tsela e e mokong, e re mo a lapileng teng, kwa a simolotseng tsela go le kwa moragorago, e be e kgonya mo thabeng. Mafoko a ga Obakeng a mo tsibosa. A nanoga. 'Ba rileng, ba rile ba tla tla kwano?' A bolela bopelokgale jwa ga Modimoeng ka mmaka mogale: Jaaka a tsenye mo logageng a le esi a goga Sajene Botipe yo e 10 rileng mo mosong a be a mo sotla; morago a goga rre Serokolo ba mo tlhobogile. Mmaagwe a itumela go utlwa a bua jalo. 'A ke re o tlile go mpona ka go huduga?' Go ne go sa tlhole go le lebaka le le mo tlosang mo Phiritona; boemong jwa go araba mmaagwe a re, 'Wena wa reng mma?' 'Nna ke emetse tsala ya gago.' A itse gore o tshwanetse go begela 15 mmaagwe, e se re ka moso a utlwa mo motseng a gakgamala gore ke eng a ntse a sa mmegele. 2.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Oshupile o sule ka ntlha ya bolwetse jwa … A pelo. B mafatlha. C sukiri. D mala. (1) 2.1.2 Naya leina la Sajene yo o neng a tshabega. (1) 2.1.3 Ke tiragalo efe e e neng e makaditse batho kwa Sefatlhane? (2) 2.1.4 A fa o lebile o ka re Moremi ke motho yo o nang le maikarabelo? (2) 2.1.5 Kampa ya dikgomo e ne e le mo tseleng efe? (1) 2.1.6 Goreng Obakeng a ne a sa utlwane le bontsalae? Neela dintlha di le PEDI. (4) 2.1.7 Serokolo o feletse kae mo botshelong? (2) 2.1.8 Go tlile jang gore Modimoeng a thuse banna ba lekgotla go batla barongwa ba ntlha ba ba timetseng? (2) 2.1.9 Leina la ga Modimoeng le tumisitswe ke eng mo Phiritona? (2) LE Kwalololo e ileditswe Phetla"